Այս երկխոսությունը մերկացնում է ռուս-հայկական հարաբերություններում տեղի ունեցող խորքային փոփոխությունները, վերանայումները: Եվ պետք է ենթադրել, որ առաջիկայում այդ հարաբերությունները նոր ցնցումների են ենթարկվելու: Բայց իսկապես արժանապատիվ հարաբերությունների մակարդակ ստեղծելու համար նման ցնցումներն անխուսափելի են: Բացի դրանից՝ ակնհայտորեն հետաքրքիր ու դրամատիկ գործընթացներ են ձեւավորվում նաև ԼՂ հիմնահարցի կարգավորման գործընթացի շրջանակներում: Այստեղ հարցականներն իրենց պատասխանները չստացան, սակայն գոնե առկախված հարցերը հնչեցվեցին: